Ceratolasmatidae

Se systematisk inndeling

Ceratolasmatidae er en gruppe av edderkoppdyr som tilhører ordenen vevkjerringer (Opiliones). Det er usikkert om denne familien er en monofyletisk gruppe.

Utseende 
Bittesmå til middelsstore (kroppslengden varierer fra mindre enn 1 mm til 6 mm) vevkjerringer med ganske korte til ganske lange bein.

Levevis 
Flere av artene lever i huler. Arten Crosbycus dasycnemus er stort sett partenogenetisk, hanner av denne arten er meget sjeldne.

Utbredelse 
Familien er utbredt i Nord-Amerika, fra California til Britisk Columbia og øst til Kentucky, og i Øst-Asia.

Flere grupper? 
Det er sannsynlig at denne familien bør betraktes som tre ulike grupper. Slektene Acuclavella  og Ceratolasma er middelsstore vevkjerringer (kroppslengde 4-6 mm) med forholdsvis korte pedipalper og bein, og er trolig nært beslektede med artene i familien Ischyropsalididae.
Slekten Hesperonemastoma omfatter arter med 1-2 mm kroppslengde som trolig er nært beslektet med slekter i familien Sabaconidae.
Slekten Crosbycus omfatter bittesmå arter (kroppslengde mindre enn 1 mm) med lange, tynne pedipalper og ganske lange, sterkt piggete bein. Disse bør trolig betraktes som en familie for seg.

Systematisk inndeling 

 Edderkoppdyr (Arachnida)
 Vevkjerringer (Opiliones) 
 underorden Dyspnoi Hansen & Sørensen, 1904
 overfamilie Ischyropsalidoidea Somin, 1879
 familie Ceratolasmatidae Shear, 1986
 slekten Acuclavella Shear, 1986
 Acuclavella cosmetoides Shear, 1986 -- Idaho
 Acuclavella merickeli Shear, 1986 -- Idaho
 Acuclavella quattuor Shear, 1986 -- Idaho
 Acuclavella shoshone Shear, 1986 -- Idaho
 slekten Ceratolasma Goodnight & Goodnight, 1942
 Ceratolasma tricantha Goodnight & Goodnight, 1942 -- Oregon
 slekten Crosbycus Roewer, 1914  – Nord-Amerika og Øst-Asia
 Crosbycus dasycnemus (Crosby, 1911) -- Nord-Amerika, Kina og Japan
 slekten Hesperonemastoma Gruber, 1970
 Hesperonemastoma pallidimaculosum (Goodnight & Goodnight, 1945) -- Alabama
 Hesperonemastoma inops (Packard, 1884) -- hule i Kentucky
 Hesperonemastoma modestum (Banks, 1894) -- vestlige USA
 Hesperonemastoma packardi (Roewer, 1914) -- hule i Utah
 Hesperonemastoma kepharti (Crosby & Bishop, 1924) -- Nord-Carolina

Kilder 
 Tsurusaki, N. og Song, D. (1993) Occurrence of Crosbycus dasycnemus (Crosby) (Opiliones, Palpatores, Ceratolasmatidae) in China. Japanese Journal of Entomology 61(1): 175-176. Med tegning av arten.

Eksterne lenker 
 
 Bilde av Hesperonemastoma modestum

Vevkjerringer
Edderkoppdyr formelt beskrevet i 1986